ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Το απόλυτο παιχνίδι στρατηγικής των σόσιαλ μίντια επέστρεψε.
Οι παίκτες μπορούν να προσποιηθούν ότι είναι οποιοσδήποτε για να κερδίσουν.
Με πιο πολλές ανατροπές από ποτέ,
θα επιβιώσουν μέχρι το τέλος
ή θα μπλοκαριστούν και θα αντικατασταθούν από κάποιον άλλο;
Και όταν παίζονται 100.000 δολάρια, όλα επιτρέπονται, χρυσό μου.
Αυτό είναι το Circle.
Ναι, με ακούσατε.
Σαν τους πρώην που ξαναχτυπούν πάνω που έχεις φτιάξει τη ζωή σου,
λείψαμε για λίγο, αλλά τώρα επιστρέψαμε.
Και στο τέλος, ο Κύκλος θα δώσει 100 χιλιάδες
σε έναν τυχερό που θα τερματίσει πρώτος στο απόλυτο παιχνίδι δημοφιλίας.
Ώρα να γνωρίσουμε τον πρώτο μας παίκτη.
Κύκλε, ήρθα! Πάμε!
Το οχυρό μου! Η κουζίνα μου!
Η μαμά μου θα είχε ξετρελαθεί.
Το μήλο μου.
Η ατμόσφαιρα είναι πολύ φενγκ σούι.
Πάμε!
Γουστάρω τρελά!
Παιδιά, έχετε το κινητό σας στο αθόρυβο ή… Με πιάνεις;
Με λένε Κάλβιν, είμαι 30 ετών και είμαι ιδιωτικός σεφ.
Και εκπαιδευόμενος πυροσβέστης.
Στα ρεπό μου, θα σώζω γάτες από δέντρα.
Δεν είναι τέλειο;
Οι γυναίκες;
Η γοητεία μου πιάνει στο 99,9% των περιπτώσεων.
Το παν είναι το βλέμμα κι η αυτοπεποίθηση. Αν είσαι σίγουρος, θα σε λατρέψουν.
Στον Κύκλο θα είμαι εκατό τοις εκατό ο εαυτός μου.
Είμαι πάρα πολύ ανταγωνιστικός.
Διαγωνιζόμαστε για 100 χιλιάρικα.
Αν πρέπει να χειραγωγήσω μερικούς για να κερδίσω, θα το κάνω.
Θα κάνω φίλους τους άντρες και θα φλερτάρω με τις γυναίκες.
Έχω την εμφάνιση, έχω το μυαλό,
είμαι σεφ και ξέρω από μαγειρέματα.
Σίγουρα θα ανάψω φωτιές και θα προσθέσω αλατοπίπερο.
Ο Κύκλος είναι δικός μου.
ΚΑΛΒΙΝ
Πριν αρχίσεις τις φωτιές και τα μαγειρέματα,
πρέπει να φτιάξεις το προφίλ σου.
Κύκλε, άνοιξε τα προσωπικά μου άλμπουμ.
Κύκλε, άνοιξε την κάτω δεξιά.
Αυτή θα βάλω φωτογραφία προφίλ. Είμαι στον γάμο της αδερφής μου.
Φαίνομαι πολύ κομψός. Νομίζω θα τους αρέσει αυτή η φωτογραφία.
Κύκλε, κάν' τη φωτογραφία προφίλ μου. Σίγουρα θα αρέσει στις κυρίες.
Βάλε ότι είμαι 30 ετών.
Θα είμαι ο εαυτός μου. Θα είμαι απόλυτα ειλικρινής.
Επάγγελμα, ας πούμε ιδιωτικός σεφ, γιατί αυτή είναι η αλήθεια.
Νομίζω ότι αυτό θα βοηθήσει στο φλερτ με τις κυρίες
γιατί σε όλους αρέσει το φαγητό. Είναι δεδομένο.
Στην καταγωγή θα βάλουμε το Μαϊάμι, Φλόριντα.
Λίγα λόγια για μένα. Αφού θα είμαι ο εαυτός μου,
οι άλλοι θα με συμπαθήσουν απλά και μόνο για την ενέργειά μου,
και ελπίζω όλοι να με εκτιμήσουν γι' αυτό που είμαι.
Τώρα που ο Κάλβιν είναι μέσα,
ο Κύκλος θα αφήσει τον επόμενο παίκτη να μπει στο κτίριο,
καθώς δεν γίνεται να ακούσει ή να δει ο ένας παίκτης τον άλλο.
Θεούλη μου! Θεέ μου!
Χρυσό μου, θυμίζει πολύ Νότο. Θεέ μου! Πολύ χαριτωμένο!
Τι ρομαντικό!
Ναι, χρυσό μου. Αυτά είναι!
Πολύ καλό.
Όλα είναι σουέντ και βελούδινα.
Χρυσό μου, νιώθω σαν τον Έλβις!
Κύριε ελέησον!
Είναι συναρπαστικό! Θεέ μου! Έχει κι έναν κύκλο εκεί. Το λατρεύω!
Με λένε Μισέλ και είμαι από το Πάκολετ της Νότιας Καρολίνας.
Είμαι 52 ετών.
Μη σας ξεγελάει η ηλικία. Έχω το μυαλό 20χρονης.
Οι άνθρωποι από τον Νότο είναι υπέροχοι άνθρωποι.
Είμαστε ευγενικοί μπροστά σου και λέμε "Πώς πάει, χρυσό μου;"
Και όταν γυρνάς από την άλλη, λέμε
"Είδες πόσο μεγάλωσε ο κώλος της;"
Απαίσιο δεν είναι;
Θα μπω στον Κύκλο ως ο εαυτός μου
επειδή δεν θα μπορούσα να είμαι κάποια άλλη.
Στρατηγική μου είναι να γίνω η μαμά του Κύκλου.
Θα τους κερδίσω όλους,
αλλά αν δεν μ' αρέσουν όσα ακούω και βλέπω, θα τους στείλω.
Αν τα πάρει η μαμά, τελείωσε.
Θα μπω στον Κύκλο. Εγώ η μικρή κι αθώα από τη Νότια Καρολίνα.
Θα με λατρέψουν σας λέω. Δεν γίνεται αλλιώς. Κι εσείς δεν με λατρέψατε;
ΜΙΣΕΛ
Κύκλε, άνοιξε το "Αγάπη για Ζωή".
Η καρδιά μου φτερουγίζει.
Ας ανοίξουμε την αριστερή φωτογραφία.
Ναι, αυτή είμαι εγώ.
Χαμογελάω και είμαι χαρούμενη,
και όλοι τρελαίνονται για χαριτωμένα κουτάβια, οπότε…
Δείχνει ότι είμαι μαμά.
Το μαλλί μου δεν είναι πολύ καλό, αλλά δεν πειράζει.
Κύκλε, κάν' τη φωτογραφία προφίλ μου.
Τέλεια!
Λίγα λόγια για μένα.
Λοιπόν, "Είμαι σύζυγος και μητέρα τεσσάρων παιδιών.
Τρελαμένη φατσούλα.
Μ' αρέσει να κάνω σταντ απ κόμεντι, να ψαρεύω και να απολαμβάνω την ύπαιθρο".
Θέλω να τους δείξω την εικόνα της μητέρας
και να καταλάβουν
ότι μπορούν να μου μιλήσουν και να με εμπιστευτούν.
Θα είμαι ο εαυτός μου.
Έχουμε έναν ιδιωτικό σεφ και μια σκυλομάνα,
αλλά ένα πράγμα χρειαζόμαστε για να ολοκληρωθεί το πάρτι του Κύκλου.
Όλε!
Πολύ άνετο το κρεβάτι.
Κάποιον να χοροπηδά στο κρεβάτι κρατώντας σαμπάνια.
"Τίποτα δεν είναι σαν την αλήθεια".
Κι εγώ είμαι αληθινή.
Ναι!
Είμαι έτοιμη για το κοντινό μου.
Το όνομά μου είναι Κίσα, αλλά μπορείτε να με λέτε Κρέιζι Κέι.
Είμαι από το Νάσβιλ του Τενεσί.
Είμαι γνήσιο κοριτσόπουλο του Νότου. Μιλάω με το σεις και με το σας.
Θα έλεγα ότι είμαι ειλικρινής, πάρα πολύ έξυπνη και λίγο ύπουλη.
Μπορεί να τη φέρω σε κάποιον και μετά να ζητήσω συγχώρεση από τον Θεό.
Ο μπαμπάς μου ήταν πράκτορας του FBI,
οπότε ξέρει ακριβώς πού βρισκόμαστε τώρα.
Μου έχει πει να προσπαθώ να καταλαβαίνω το νόημα αυτών που λένε οι άλλοι.
Αντιλαμβάνομαι εύκολα την υποκρισία.
Η στρατηγική μου στον Κύκλο θα είναι ΚΚΚΦ,
δηλαδή, κομπλιμέντα, κωμωδία και κοινά.
Ας βρούμε κάτι κοινό.
"Πρόσεξα τις μαργαρίτες στο προφίλ σου. Λατρεύω τις μαργαρίτες".
Με μια δόση φαντασίωσης από πάνω για να τους πάρω όλους με το μέρος μου.
Θα είμαι ό,τι θέλεις εσύ.
Επομένως, δεν υπάρχει κάποιος ή κάτι
που θα μου στερήσει τα 100.000 δολάρια.
ΚΕΪ
Ωραία, ήρθε η ώρα να κυλιστούμε στον βούρκο.
Κύκλε, άνοιξε τα φωτογραφικά μου άλμπουμ.
Φτου σου, κούκλα μου.
Λοιπόν, δεν θέλω να προκαλέσω φόβο. Δεν είναι αυτός ο στόχος μου.
Κύκλε, μπορείς να ανοίξεις το άλμπουμ με τις σέλφι μου;
Ξέρεις κάτι; Κύκλε,
μπορείς να ανοίξεις τη φωτογραφία με τα κεφτεδάκια μου;
Ναι. Ωραία.
Είναι χαριτωμένη. Χαμογελάω, έχω τα κεφτεδάκια.
Δεν γίνεται να φοβηθείς κάποιον με κεφτεδάκια.
Ειδικά όταν τα αποκαλείς κεφτεδάκια.
Φρύδια στην εντέλεια. Βλεφαρίδες που τα σπάνε.
Κύκλε, θέλω να την κάνω φωτογραφία προφίλ.
Ωραία, μπήκε. Εντάξει.
Μέχρι στιγμής, μόνο αλήθειες.
Ελπίζω ο επόμενος παίκτης να μη μείνει στον ίσιο δρόμο.
Ποτέ δεν πίστευα ότι μπορώ να ταυτιστώ τόσο μ' ένα διαμέρισμα.
Το μόνο που θα πρόσθετα
θα ήταν έναν άντρα, χωρίς μπλούζα, να κάθεται και να με περιμένει.
Θα τον έλεγαν Ενρίκε.
Γεια, με λένε Μάθιου. Είμαι 29 χρονών.
Είμαι σύμβουλος υγείας και φυσικής κατάστασης. Είμαι από το Λονγκ Άιλαντ.
Στα σόσιαλ μίντια, ως σύμβουλος υγείας και φυσικής κατάστασης,
έχω πολλές σέλφι χωρίς μπλούζα.
Οι άλλοι συνήθως με περνούν για ματαιόδοξο και ρηχό.
Ο κόσμος συνήθως εμπιστεύεται ανθρώπους με λιγότερο έντονη εμφάνιση,
γι' αυτό θα προσποιηθώ ότι είμαι η κολλητή μου η Άσλεϊ.
Μια φορά στο μάθημα της χημείας,
έβγαλε ένα κουτί κρακεράκια και λίγη σοκολάτα
κι έφτιαξε ψητά μαρσμέλοους.
Από εκείνη τη στιγμή, γίναμε αχώριστοι.
Η Άσλεϊ εμπνέει εμπιστοσύνη στους άλλους όταν τη γνωρίζουν.
Είναι ευαίσθητη, όχι έντονη. Είναι ήπια.
Τη βλέπεις και θέλεις να τη γεμίσεις αγάπη. Είναι υπέροχη.
Ως Άσλεϊ, θα είμαι η καλύτερη φίλη των αντρών
και η έμπιστη των γυναικών.
Έμπιστη δεν λέμε; Το είπα σωστά;
Η Άσλεϊ είναι η αδελφή ψυχή μου, ξέρουμε πολύ καλά ο ένας τον άλλο.
Θα τους το πουλήσω και θα το χάψουν.
Μάλλον θα μου λείψει να φλερτάρω όντας ο εαυτός μου,
αλλά θα βρω άλλον τρόπο.
Θα φτιάξω ένα αγόρι από πλαστελίνη και θα το φλερτάρω.
Η νίκη δεν είναι απλώς επιλογή. Είναι η μόνη επιλογή.
Θέλω πολύ να κερδίσω, με κατατρώει.
ΜΑΘΙΟΥ
ΑΣΛΕΪ
Λοιπόν, για να ετοιμάσουμε το προφίλ.
Πρέπει να φερθώ πολύ έξυπνα.
Θα φροντίσω να δώσω μια πλήρη εικόνα της Άσλεϊ,
του εαυτού μου δηλαδή, και της προσωπικότητάς μας από την αρχή.
Κύκλε, "Κορίτσι από το Λονγκ Άιλαντ,
κόμμα,
από τα μπέιγκελ μέχρι την πίτσα,
αλλά πιστεύω ότι σπίτι είναι οι κοντινοί σου άνθρωποι.
Φοβάμαι τις στρουθοκαμήλους".
Είναι αλήθεια.
"Λατρεύω την παραλία.
Να είσαι γενναίος, να είσαι περήφανος, να είσαι ο εαυτός σου".
Βάλε την πολύχρωμη καρδιά.
Δεν νομίζω ότι φανερώνει μεγάλη προσπάθεια αυτό.
Λέει "Να είσαι ο εαυτός σου".
Αν και εγώ δεν είμαι ο εαυτός μου.
Αλλά τι να κάνουμε; Έτσι είναι το παιχνίδι.
Κύκλε, βάλ' το ως προφίλ μου.
Έχε πίστη. Έχε πίστη στον εαυτό σου, Άσλεϊ.
Σωστά, Άσλεϊ κορίτσι μου, το 'χεις.
Τώρα που έχουν μπει οι μισοί, ας το διασκεδάσουμε.
Κύκλε, θα περιμένεις
μέχρι να πάει να πιει η Κέι μια γουλιά τσάι;
Η ΣΥΝΟΜΙΛΙΑ ΤΟΥ ΚΥΚΛΟΥ ΑΝΟΙΞΕ
-"Η Συνομιλία του Κύκλου…" -"…άνοιξε".
Είμαι έτοιμη να δω επιτέλους ποιοι είναι από την άλλη πλευρά.
Κύκλε, άνοιξε τη Συνομιλία του Κύκλου. Θέλω να δω τους άλλους.
Θεέ μου! Ο Κάλβιν, η Κέι και η Άσλεϊ.
Είμαστε μόνο τέσσερις,
προς το παρόν έχουμε τους Κάλβιν, Μισέλ και Κέι.
Θα τα πούμε οι τέσσερίς μας.
Λοιπόν…
Δεν ξέρω.
Επειδή ο Κάλβιν είναι από αυτούς που κάνουν αισθητή την παρουσία τους,
πρέπει να 'ναι παμπόνηρος. Πρέπει να τον προσέχω.
Η Κέι φαίνεται ότι είναι πολύ ευχάριστη παρέα.
Μου αρέσουν τα μαλλιά τύπου πριγκίπισσα Φιόνα.
Πολύ γοητευτική γυναίκα. Είναι εμφανές.
Βρήκαμε την πρώτη αδυναμία του σεφ-πυροσβέστη μας,
το πριγκιπικό μαλλί.
Μάλλον την πριγκίπισσα Λέια εννοείς, φίλε.
Κύκλε, μήνυμα.
"Γεια σε όλους. Χαίρομαι πολύ που σας γνωρίζω".
"Πώς τα περνάτε;". Κέι, πολύ γλυκό αυτό.
Κύκλε, μήνυμα.
"Γεια σε όλους, χαίρομαι που σας γνωρίζω".
"Ανυπομονώ να περάσω αυτό το διάστημα μαζί σας".
Φαίνεται πολύ φιλική. Ωραίο αυτό.
Δεν θέλω να φανώ υπερβολικός, αλλά ξέρεις κάτι; Θα το κάνω.
Κύκλε, μήνυμα.
"Γεια σας, παιδιά! Φάτσα με μάτια καρδιές.
Τρελαίνομαι που βρίσκομαι εδώ…"
"…δεν μπορώ να σας περιγράψω πόσο πολύ χαίρομαι που σας γνωρίζω".
Ευχαριστώ, Ας. Κι εγώ θέλω να σε γνωρίσω.
Ωραία, μου φαίνεται ανοιχτή.
Από όλους λαμβάνω αγάπη αυτήν τη στιγμή.
Και τώρα ο Κάλβιν. Για να δούμε τι λέει ο κύριος Παμπόνηρος.
"Τι φάση, μάγκες; Εύχομαι να είστε όλοι καλά.
Εικονίδιο ήλιου.
Ανυπομονώ να σας γνωρίσω όλους. Φάτσα που κλείνει το μάτι. #Ξεκινάμε".
Κύκλε, αποστολή.
"#Ξεκινάμε".
Μου αρέσει. Είναι ωραίος τύπος. "Τι φάση, μάγκες;"
Φαίνεται ότι είναι προσιτός.
Κύκλε, άνοιξε το προφίλ του Κάλβιν.
Για να δούμε. "Επάγγελμα, ιδιωτικός σεφ".
Για κάτσε! Εμένα μ' αρέσει το καλό φαΐ!
Είναι ιδιωτικός σεφ;
Μισό λεπτό να ηρεμήσω.
Βλέπεις την Κέι;
Δεν θα με χαλούσε να της ρίξω λίγη σάλτσα μπάρμπεκιου.
Να την αφήσω να μαριναριστεί, είναι ωραία η Κέι.
Εγώ προτιμώ τα πικάντικα, αλλά δεν είναι της παρούσης.
Αλλά ας αφήσουμε τα φαγητά κι ας γνωρίσουμε την επόμενη παίκτρια.
Ξεκινάμε, λοιπόν!
Θεέ μου! Είναι υπέροχο.
Είναι υπέροχο.
Ήρθα, Κύκλε! Είμαι εδώ!
Σας έδωσα μια λίστα Μπόλιγουντ.
Θέλω το πιο θρυλικό τραγούδι του Μπόλιγουντ.
Γεια. Με λένε Ρουξάνα. Είμαι 35 χρονών, από το Γιούνιον του Νιου Τζέρσι.
Έχω ύψος 132 εκατοστά και πάσχω από αχονδροπλασία,
είναι μια μορφή νανισμού.
Εντάξει, σιγά το πράγμα. Είμαι κοντή.
Εσείς δεν μπορείτε να ανέβετε πάνω σε ηχείο και να χορέψετε.
Εγώ μπορώ. Είμαι ευλογημένη.
Χαίρομαι που είμαι Ινδή και είμαι πολύ περήφανη που είμαι Αμερικανίδα.
Θα πέθαινα να γινόμουν πρωταγωνίστρια σε ταινία του Μπόλιγουντ,
αλλά ταυτόχρονα,
όταν οδηγάω, παίζω στη διαπασών Jay-Z.
Η στρατηγική μου για τον Κύκλο είναι να είμαι αυθεντική,
να είμαι ο εαυτός μου. Στο τέλος, η αλήθεια πάντα νικάει.
Είμαι πολύ της οικογένειας.
Πριν φύγω, ο άντρας μου μού είπε ότι θα είναι μια χαρά.
Και ξαφνικά, με ρώτησε πώς βράζουμε αβγά.
Του είπα να το ψάξει στο YouTube, γιατί είναι ντροπή.
Από τότε που η κόρη μου με έκανε μαμά,
βιώνω την πιο ευχάριστη εμπειρία.
Είναι ό,τι καλύτερο μου έχει συμβεί.
Θέλω να γίνω παράδειγμα,
να δείξω στην κόρη μου ότι όλα είναι εφικτά.
Δεν το πιστεύω ότι είμαι εδώ,
ότι όλο αυτό είναι αληθινό κι ότι ξεκινάει σε λίγο.
ΡΟΥΞΑΝΑ
Πρέπει να διαλέξω τη φωτογραφία που με αντιπροσωπεύει πιο πολύ.
Θα ξεκινήσω με μια φωτογραφία προσώπου.
Σκοπεύω να ρίξω τη βόμβα για το ύψος μου
όταν θα βάλω ολόσωμη φωτογραφία προφίλ.
Δεν θα το κάνω ακόμα, θα αφήσω κάτι κρυφό.
Δεν νομίζω ότι το ύψος μου καθορίζει την εξέλιξη του παιχνιδιού.
Άνοιξε τη μεσαία φωτογραφία.
Μ' αρέσει αυτή, νομίζω ότι είναι αντιπροσωπευτική.
Κύκλε, μπορείς να την κάνεις φωτογραφία προφίλ μου;
Ναι, αυτή μου αρέσει.
Κι εμένα μ' αρέσει. Ας γνωρίσουμε τον επόμενο παίκτη
ο οποίος μπορεί να χαρακτηριστεί ως πηγή ενέργειας.
Μωρό μου…
Θεέ μου… Μωρό, άσ' την κάτω.
Θεέ μου!
Θεέ μου! Δεν μπορώ… Λοιπόν, πάρε ανάσα.
Γεια χαρά. Με λένε Ντάνιελ. Είμαι 20 χρονών και είμαι φοιτητής.
Αγαπώ τους δικούς μου.
Μ' αρέσει να τους φωνάζω. Τους αρέσει να μου φωνάζουν.
Τρεις λέξεις που με περιγράφουν στη ζωή, με ζηλεύουν όλοι.
Θα μπω στον Κύκλο ως ο εαυτός μου. Θέλω οι άλλοι παίκτες να με υποτιμήσουν
και να νομίσουν ότι δεν μπορώ να τα καταφέρω.
Το μυστικό μου όπλο είναι να φαίνομαι νέος και χαζός.
Ο Ντάνιελ, η 20χρονη λουγκρίτσα,
που δεν έχει στρατηγική και δεν χειραγωγεί,
ο μικρούλης, και μετά "φάτε την"!
Δεν με νοιάζει αν είσαι η μητέρα μου, ο ιερέας μου,
ο δωρητής οργάνων που μου έσωσε τη ζωή.
Είμαι πρόθυμος να πέσω όσο χαμηλά πρέπει για να πάρω αυτό που θέλω.
Πλάκα κάνω, αλλά όχι και τόσο.
ΝΤΑΝΙΕΛ
Λοιπόν, άνοιξε τη μεσαία φωτογραφία, αυτήν που κάθομαι.
Θεέ μου! Μ' αρέσει αυτή η φωτογραφία επειδή με κάνει να φαίνομαι νέος.
Νομίζω ότι φαίνομαι χαριτωμένος, πολύ προσιτός.
Δεν φαίνομαι απειλητικός με αυτά τα λεπτά μπρατσάκια.
Είναι σαν κλαδάκια. Μ' αρέσει.
Κύκλε, βάλ' τη φωτογραφία προφίλ μου.
Λίγα λόγια για μένα.
"Γέννημα θρέμμα Φλόριντα, αλλά είμαι ασπρουλιάρης.
Σπουδάζω για το πτυχίο μου, αλλά έχω διδακτορικό στη γελοιότητα.
Όταν δεν κάνω τον ταξιτζή για τους μεθυσμένους,
μ' αρέσει να περνάω χρόνο με την τρελή οικογένειά μου".
Νομίζω ότι είναι πολύ γλυκό όλο αυτό και θέλω να τους συγκινήσω.
Θεέ μου. Μπήκαν νέα άτομα!
Ντάνιελ, καλώς ήρθες.
Την ευχή μου να 'χει. Δεν είναι πολύ γλυκούλης;
Ο Ντάνιελ φαίνεται ευχάριστος. Έχει ωραίο χαμόγελο.
Θα κάνω τον Ντάνιελ τον μικρό μου αδερφό.
Δεν το ξέρει ακόμα.
Χριστέ μου, μου φαίνεται χρειάζεται καλαμποκόψωμο, μπισκότα και φασόλια.
Πρέπει να φάει. Είναι πολύ αδύνατος.
Ρουξάνα. Φοβερό όνομα.
"Είμαι Ινδοαμερικανή, σύζυγος, μητέρα, τρελή με το μακιγιάζ…"
"…καλοφαγού και Υδρο…
Υδροχόος;"
Μήνυμα. "Τώρα ξεκινάει το πάρτι!
Καλώς ορίσατε, Ντάνιελ και Ρουξάνα! Θαυμαστικό.
Φάτσα με την καραμούζα". Και αποστολή.
Για δες. Δεν ήξερα ότι λέγεται καραμούζα.
Κύκλε, μήνυμα. "Παιδιά, γεια χαρά από ένα κορίτσι από το Τζέρσι.
Χαίρομαι που σας γνωρίζω όλους". Αποστολή.
Έχω μεγάλη ιστορία στο Νιου Τζέρσι.
Πρέπει να απαντήσω. Αμάν. Δεν μπορώ… Πρέπει να απαντήσω. Ναι.
"Δικαιολογούμαι να ουρλιάζω αυτήν τη στιγμή. Δεν το πιστεύω.
Χαμογελαστή φατσούλα με χεράκια".
Κύκλε, στείλε το πρώτο μου μήνυμα.
Τι γλυκό.
Μ' αρέσει ο Ντάνιελ.
Κύκλε, μήνυμα.
"Παιδιά, αν ήσασταν κοκτέιλ, τι θα ήσασταν και γιατί;"
"Θα ήμουν μια αγνή πίνια κολάδα χωρίς αλκοόλ,
επειδή πρώτον, είμαι αγνός και δεύτερον, δεν πίνω".
Την ευχή μου να 'χει. Ούτε που…
Ντάνιελ! Είσαι τόσο ξεχωριστός!
Κύκλε, μήνυμα. "Θα ήμουν μοχίτο με φρούτα του πάθους…"
"…επειδή είμαι γλυκός και απίστευτα ευχάριστος".
Κάλβιν, γλυκέ μου, θα με δυσκολέψεις, ε; Είμαι σίγουρος.
Κύκλε, μήνυμα. "Κάλβιν, έχουμε κοινό τα μοχίτο.
Κατάλαβα ότι έχεις καλό γούστο βλέποντας το παπιγιόν. #ΩραίοςΚαιΚομψός".
Κύκλε, στείλε το μήνυμα.
Τώρα η Άσλεϊ θέλει σχέση με τον Κάλβιν. Γάμα τον Κάλβιν.
Πρέπει να τον σουτάρω. Δεν μ' αρέσει. Είναι απειλή.
Αμάν! Στον Ντάνιελ δεν αρέσει καθόλου ο Κάλβιν,
αλλά στον επόμενο παίκτη αρέσει πολύ ο εαυτός του.
Κοίτα έναν τύπο. Ουάου! Μόλις το πρόσεξα.
Κάτι καταφέραμε.
Τι λέει; Είμαι ο Νικ. Είμαι 27 ετών.
Έχω πτυχίο πληροφορικής από το ΜΙΤ
και δουλεύω σε μια μεγάλη εταιρεία.
Ναι, όλες οι γυναίκες μού λένε "Νικ, μίλα μου σαν σπασίκλας".
Κι εγώ λέω "Ευκολάκι".
Οπότε, το προφίλ μου στον Κύκλο δεν θα είναι εκατό τοις εκατό αληθινό.
Δεν θα δώσω έμφαση σε οτιδήποτε
αφορά το μυαλό, την ευφυΐα ή τους υπολογιστές.
Αν το έκανα, θα με θεωρούσαν απειλή. "Ο τύπος έχει σατανικό μυαλό",
πράγμα που ισχύει.
Οπότε, θα το παίξω ντράμερ, ένας εντελώς άκακος, αθώος ντράμερ
που θέλει μόνο να περνά καλά και να γελά.
Κάτι που βρίσκω πολύ ελκυστικό στις κοπέλες είναι τα φρύδια.
Τα ωραία φρύδια
είναι το κερασάκι στην τούρτα.
Υπάρχει 95% πιθανότητα να κερδίσω,
με 5% πιθανότητα να χάσω αν υπάρχει κάποια απίστευτη θεάρα
που θα με αποσυντονίσει
και θα ξεχάσω τα λεφτά επειδή είμαι χαζός.
Αλλά θα είμαι συγκεντρωμένος
και θα προσπαθήσω να ακολουθήσω τη στρατηγική μου όσο γίνεται.
ΝΙΚ
Είμαι έτοιμος να παρουσιαστώ.
Λοιπόν, Κύκλε, άνοιξε το άλμπουμ "Αβανταδόρος"
με τον σκύλο μου τον Μπρους,
ο απόλυτος αβανταδόρος. Κοίτα φάτσα!
Κύκλε, μπορείς να ανοίξεις τη φωτογραφία που φοράω ρούχα μπέιζμπολ
και κρατάω τον Μπρους; Ωραία φωτογραφία.
Δείτε χαμόγελο που έχει. Έχει βγάλει και τη γλώσσα!
Θα αρέσει στα κορίτσια.
Τα κορίτσια λατρεύουν τα γαλλικά μπουλντόγκ. Είναι γνωστό αυτό.
Μπρους, μαζί σου θα φτάσω στο τέλος.
Κύκλε, βάλε αυτή φωτογραφία προφίλ μου, σε παρακαλώ.
Λοιπόν, λίγα λόγια για μένα.
Αυτό είναι το σημείο που πρέπει να το παίξω λίγο χαζούλης,
ίσως και να φλερτάρω λίγο,
αλλά όχι πολύ γιατί τα αγόρια θα με περάσουν για κόπανο.
Πες τους ότι χορεύεις έτσι με πράσινο παντελόνι
και θα είσαι εντάξει, φίλε.
Ώρα για τον τελευταίο μας παίκτη,
και η πρώτη μέρα είναι καλή στιγμή
για να τεστάρουμε την ηχομόνωση των τοίχων. Σωστά;
Θεέ μου!
Γεια σας. Με λένε Έιβα.
Είμαι 25 χρονών και θα μπω στον Κύκλο, αλλά…
Θα φέρει και την αδερφή της.
ΕΪΒΑ ΚΑΙ ΣΑΝΕΛ
Με λένε Σανέλ και είμαι 42 ετών. Θα μπούμε στον Κύκλο…
-Για να κερδίσουμε! -Μαζί!
Μαζί. Έιβα!
Είμαι τραγουδίστρια-τραγουδοποιός και influencer.
Κι εγώ είμαι πάντα στο παρασκήνιο. Μανατζάρω.
Μ' αρέσει που έχουμε αυτήν τη διαφορά ηλικίας,
επειδή είσαι μεγαλύτερη, είσαι και πιο σοφή.
-Είμαι πολύ προστατευτική. -Είσαι σαν δεύτερη μαμά μου.
-Είμαι κάτι σαν αδερφή-μαμά. -Ναι.
Στο παιχνίδι θα είμαστε η Έιβα.
Στις φωτογραφίες θα είναι η Έιβα. Το βιογραφικό θα είναι της Έιβα.
Εγώ θα είμαι το φίλτρο της Έιβα.
Και κανείς δεν θα το μάθει. Αυτή είναι η ομορφιά.
Σίγουρα μου αρέσει το φλερτ.
Το φλερτ είναι πάντα μέρος της στρατηγικής.
Μαζί θα τα καταφέρουμε. Εγώ λέω πάντα την τελευταία λέξη.
-Όχι, εγώ λέω την τελευταία λέξη. -Όχι, εγώ.
-Τι; Όχι! -Τελευταία λέξη.
-Όχι. Εγώ! -Καταλάβατε.
-Πάμε! -Έλα. Συμβαίνει στ' αλήθεια!
Λοιπόν, το μπάνιο.
-Ωραία. -Άνετο μπάνιο. Μια χαρά.
-Το λατρεύω! -Είναι κύκλος, αδερφούλα.
-Τα πάντα έχουν θέμα τον κύκλο. -Όλα είναι κύκλος.
-Είναι όλα τέλεια! -Πρέπει να μιλήσεις στους άλλους!
Μπορούμε να βαφτούμε και μετά να μιλήσουμε,
και μπορούμε να… Αλλά δεν μπορούν να μας δουν.
Δεν μπορούν. Αυτό είναι το καλό.
-Ο Ιησούς μάς βλέπει, όμως. -Μας βλέπει!
Γι' αυτό πρέπει να 'μαστε όμορφες. Έχει κι άλλα!
Υπάρχουν δελφίνια που βλέπουν Netflix; Πείτε μου τι είπαν.
Τι; "Ο Νικ μπήκε στη συνομιλία. Η Έιβα μπήκε στη συνομιλία".
Έιβα. Αλληλούια.
-Η Έιβα μοιάζει με σούπερ ηρωίδα. -Γλυκούλης ο Νικ.
Τα κορίτσια θα τρελαθούν με τον Νικ.
Οφείλω να το ομολογήσω, είναι όμορφο αγόρι.
Ναι, ο Νικ είναι ωραίος. Θεέ μου. Σίγουρα θα του ορμούσα.
Κάτσε, εσύ ή η Άσλεϊ; Ξέρεις κάτι; Δεν έχει σημασία.
Κύκλε, άνοιξε το προφίλ της Έιβα, σε παρακαλώ.
Θεέ μου.
"Τραγουδίστρια-τραγουδοποιός".
Ναι! Είμαι ντράμερ.
Αν μ' αυτό εννοείς "Δεν είμαι ντράμερ",
τότε ναι, σίγουρα.
"Θεός, οικογένεια και μουσική με καθορίζουν".
Έχει ωραίο πηγούνι, υπέροχα ζυγωματικά,
ωραία σαρκώδη χείλη.
Είναι τέλεια. Δεν τσιμπάω!
Εμπιστεύομαι το ένστικτό μου,
και το ένστικτό μου μού λέει
ότι είσαι πολύ καλή για να 'σαι αληθινή.
Κύκλε, άνοιξε το προφίλ του Νικ.
Νικ, 27 χρονών. Είναι ντράμερ.
"Είμαι εργένης, αλλά τα σπάω".
"Λυπάμαι που δεν έφερα το κουτάβι μου, αλλά χαίρομαι που σας γνωρίζω.
Κερνάω τα πρώτα".
"#ΠαικταράςΝικ".
-"#ΠαικταράςΝικ". -Μάλιστα.
Ωραίος. Μ' αρέσει.
Το μόνο θέμα που έχω είναι ότι τα πανκ ροκ συγκροτήματα…
Ο τύπος δεν παίζει πανκ ροκ, δεν έχει καν τατουάζ.
Πρέπει να σου πω κάτι.
Μ' αρέσουν πολύ οι Linkin Park.
Μικρή, δεν είσαι ντράμερ πανκ ροκ συγκροτήματος.
Αλλά εγώ μοιάζω με φαν των Linkin Park;
Επειδή είσαι λίγο στην τσίτα και έχεις τις μαύρες σου
και παίζεις ένα τραγούδι των Linkin Park,
δεν σημαίνει ότι είσαι ντράμερ πανκ ροκ συγκροτήματος.
-Μην κρίνεις τον χαρακτήρα του. -Δεν έχει καν σκουλαρίκι.
Αυτό είναι το προφίλ του.
Ίσως ήθελε να διαλέξει μια χαρούμενη με τον σκύλο του και…
Την πάτησες με τον σκύλο.
Κύκλε, άνοιξε τη Συνομιλία του Κύκλου.
Κύκλε, μήνυμα. "Κι άλλοι νεοφερμένοι στη συνομιλία.
Μ' αρέσει! Θαυμαστικό. #ΧίλιοιΚαλοίΧωράνε". Κύκλε, αποστολή!
Θεέ μου!
Ο Κάλβιν ξεκίνησε κιόλας.
Κάλβιν, μπορείς να ηρεμήσεις λίγο; Γαμώτο. Μας το παίζει αρχηγός.
Πρέπει να πω κάτι. Οι άλλοι μου μιλάνε.
Κύκλε, μήνυμα.
"Τι λες τώρα! Θαυμαστικό.
Είμαι ενθουσιασμένος που βρίσκομαι στη Συνομιλία του Κύκλου. Τι λέει;"
Και αποστολή!
Μ' αρέσει ο Νικ! Ξέρεις κάτι;
Ίσως πρέπει να αφήσω τον Κάλβιν. Μ' αρέσει ο Νικ.
Κύκλε, μήνυμα. "Καλώς ήρθατε, Νικ και Έιβα.
Λέγαμε τι κοκτέιλ θα ήμασταν και γιατί.
Θέλω να μάθω τις απαντήσεις σας. Εικονίδιο που βγάζει γλώσσα". Αποστολή.
-Πικάντικη αγνή μαργαρίτα χωρίς αλκοόλ. -Πικάντικη αγνή μαργαρίτα.
"Αν ήμουν κοκτέιλ,
θα ήμουν μια πικάντικη αγνή μαργαρίτα χωρίς αλκοόλ".
Πικάντικη και αγνή;
Πιστεύεις ότι θα πιάσουν το υπονοούμενο;
-Ίσως. -Ίσως το καταλάβουν.
-Και είσαι πικάντικη. Κι εγώ είμαι. -Είμαι πικάντικη.
Κοπελιά, δεν με πείθεις για την αγνότητά σου. Αυτό είναι σίγουρο.
Είσαι πολύ ωραία. Ξέρω ότι όλοι προσπαθούν να σε ρίξουν.
"Εσύ, Νικ;"
Απευθύνεται σ' εμένα με ερώτηση.
Την έπεσε στον Νικ.
Εντάξει, Κύκλε, μήνυμα.
"Ρε συ, Έιβα! Θέλω να δοκιμάσω αυτό το κοκτέιλ.
Φάτσα που κλείνει το μάτι και βγάζει γλώσσα". Αποστολή.
Θεέ μου! Σε φλερτάρει.
"Το κοκτέιλ μου θα λεγόταν Πα-Νικ-ός από Ρούμι.
Η κοκτεϊλάρα αυτή σερβίρεται πλαισιωμένη από καπνό
και μαϊμούδες που κρέμονται από το ποτήρι".
Θα κάναμε καλή παρέα, Νικ. Είσαι καλοπερασάκιας, φίλε.
Λοιπόν, Κύκλε, μήνυμα.
"Ο Κύκλος τώρα ολοκληρώθηκε με τον Νικ και την Έιβα! Θαυμαστικό".
Μπορώ να δω τα εικονίδια;
Θεέ μου! Αυτά είναι άβαταρ. Έχουμε τα προσωπικά μας άβαταρ!
Ντάνιελ. "Τα αγαπημένα σας άβαταρ;
Τρελαίνομαι, είναι όλα τέλεια!"
Κύκλε, μήνυμα. "Αυτό είναι το αγαπημένο μου
γιατί έτσι ακριβώς νιώθω από την αρχή! Θαυμαστικό".
Αποστολή.
Ο Ντάνιελ είναι στον κόσμο του.
Κύκλε, μπορείς να βάλεις το χαμογελαστό μου άβαταρ;
Κύκλε, μήνυμα. "Ουάου, προσωποποιημένα άβαταρ!
Ζω ό,τι καλύτερο στη ζωή μου! Θαυμαστικό.
#ΔενΕίχαΠοτέΠιοΛευκάΔόντια".
Αποστολή!
Λοιπόν, θα βάλουμε αυτό με την καρδιά. Ωραίο και γλυκό.
-Άντε, πρέπει να 'σαι πιο γρήγορη. -Αποστολή.
Ο Νικ κι η Έιβα το ψήνουν.
Το είπα. Το ακούσατε πρώτα από μένα.
Αποκλειστική πληροφορία.
Καθώς το πρώτο βράδυ στον Κύκλο πλησιάζει,
οι παίκτες μας εγκλιματίζονται.
Η Ρουξάνα βρίσκει σιγά σιγά τα παιχνίδια της
και ο Κάλβιν βρήκε τη μικρότερη μπάρα του κόσμου.
Ωραίο ποπκόρν.
Και προτού ο Νικ ενθουσιαστεί υπερβολικά…
-"Σπάσε τον Πάγο!" -Πάμε!
Έιβα! Δεν ξέρω τι είναι το Σπάσε τον Πάγο.
Ούτε εγώ ξέρω. Παιχνίδι είναι;
Κορίτσια, τα πάντα εδώ είναι παιχνίδι,
αλλά ναι, το συγκεκριμένο είναι παιχνίδι. Ορίστε οι κανόνες.
Ας αρχίσει το παιχνίδι!
Ο Κύκλος δίνει τη δυνατότητα στους παίκτες
για να γνωριστούν μέσω ενός παιχνιδιού για να σπάσει ο πάγος.
Αλλά μετά από αυτήν την έκπληξη.
"Έχεις δέμα στην πόρτα σου".
Μας έδωσαν χεράκια από αφρολέξ!
Ναι!
-Μπουμ. -Τέλεια! Χάλια, μωρή!
Λες να σε μισεί η Έιβα; Σίγουρα όχι.
Ο Κύκλος θα εμφανίζει κάποιες δηλώσεις…
"Αν δεν το μάθαινε κανείς…"
"…θα έκλεβα σε ένα παιχνίδι για να κερδίσω".
Ουάου! Μου φαίνεται ύπουλη ερώτηση.
…με τις οποίες οι παίκτες πρέπει να συμφωνήσουν ή να διαφωνήσουν.
Ποιος βλάκας του Κύκλου θα απαντήσει ναι;
Κανείς δεν θα απαντήσει θετικά σ' αυτήν την ερώτηση. Με τίποτα!
Όταν δοθούν όλες οι απαντήσεις…
Από μένα είναι όχι, φίλε.
Με τίποτα.
Ο Ιησούς μαθαίνει τα πάντα!
…θα αποκαλυφθεί τι απάντησαν όλοι.
Να πάρει! Ήθελα κάποιος να έχει πει ναι.
Μα τι ειλικρινείς παίκτες που είναι όλοι.
Όλοι θέλουν να το παίξουν ότι είναι του κατηχητικού,
σε κάποιον βαθμό τουλάχιστον.
Το ξέρω πως λένε ψέματα. Κι εγώ λέω ψέματα.
Εντάξει. Άλλη ερώτηση.
"Καλύτερα να παντρευτείς κάποιον για την εμφάνισή του…"
"…παρά για τα λεφτά του".
Σαν να λέμε, θέλεις να παντρευτείς έναν απένταρο ή έναν άσχημο;
Τίποτα από τα δύο.
Λεφτά μπορεί να βγάλει κανείς. Η εμφάνιση δεν είναι σίγουρο ότι αλλάζει.
Συμφωνώ μ' αυτό.
Παντρεύομαι για τα λεφτά,
γιατί οι λογαριασμοί δεν πληρώνονται με την ομορφιά.
Διαλέγω εμφάνιση. Κλείδωσέ το.
-Διαφωνώ και με τα δύο. -Ναι, διαφωνώ.
Θα μάθω ποιος νοιάζεται για τα λεφτά.
Τι στο… Αποκλείεται!
Τι;
Έιβα!
Ο Κάλβιν! Και η Έιβα;
Με απογοητεύσατε.
Τώρα θα σε θεωρούν επιφανειακή.
Έιβα, λογικό. Φαίνεται ότι θα παντρευόσουν κάποιον για τα λεφτά
αν είσαι, δηλαδή, αυτή που λες ότι είσαι.
Ο καθένας έχει τη γνώμη του, αλλά λέτε μαλακίες.
Κάλβιν! Αυτό είναι μεγάλο ελάττωμα!
-Επόμενη. -Επόμενη.
"Έχω δική μου χορευτική φιγούρα".
Εγώ έχω. Η Άσλεϊ έχει;
-Συμφωνώ μ' αυτό! -Συμφωνώ.
Ένα μεγάλο μπλε ναι.
Διαφωνώ, γιατί δεν έχω μόνο μία χορευτική φιγούρα,
έχω άπειρες δικές μου χορευτικές φιγούρες.
-Εγώ κάνω ένα κούνημα της κοιλιάς. -Κι εγώ κάνω…
Ναι!
Παλιά, τη δεκαετία του '90, έκανες αυτό
και μετά έκανες και κάτι τέτοιο.
Αυτά είναι τα χορευτικά μου βήματα.
Είναι δυο βήματα μόνο, αλλά προσθέτω τη δική μου χάρη.
Πρώτα, χέρια ψηλά και μετά, χέρια προς τα κάτω.
Εγώ απλώς το κουνάω και το κουνάω και το κουνάω.
Μερικές φορές πρέπει να κουνιέσαι λάγνα. Τουέρκινγκ.
Γυρνάς. Ναι! Και κάνεις τρελίτσες!
Ρίχνεις κι ένα σπαγκάτο αν χρειαστεί!
Κούνα το κωλαράκι!
Κάνε και το πόνι! Με πιάνεις;
Ανυπομονώ να δω ποιος έχει δική του φιγούρα. Ουάου.
Μόνο η Κέι είπε όχι;
Μένεις στο Νάσβιλ. Το Νάσβιλ δεν είναι πρωτεύουσα της μουσικής;
Θα σταθώ δυνατή και περήφανη
και θα πω ότι έχω τις περισσότερες φιγούρες.
"Δεν πειράζει να σε φιλά ένα κατοικίδιο στο στόμα".
Η ανάσα του σκύλου μου βρομάει, αλλά δεν θα πω όχι. Είναι καλό σκυλάκι.
Έγλειψες τον πισινό σου και μετά θα με φιλήσεις;
Μπα, φίλε, να μου λείπει.
-Δεν μπορώ να μη φιλάω τον σκύλο μου. -Δεν μπορώ να μη φιλάω τη γάτα μου.
Κοίτα, αγαπώ τον σκύλο μου, αλλά όχι.
Κύκλε, άκου που σου λέω, η Μισέλ σίγουρα φιλάει τον σκύλο της.
Έχω υιοθετήσει πολλά σκυλιά και βλέπω τι γλείφουν.
Θα πω όχι.
Ποιος είπε όχι; Θα γίνει χαμός.
Μάλιστα! Μοιράστηκαν οι απαντήσεις.
Η Μισέλ έχει στη φωτογραφία της δύο σκύλους.
Θες να μου πεις
ότι δεν αφήνεις τα σκυλιά να σε φιλούν; Ύποπτο, μωρό μου.
Θα ορκιζόμουν ότι φιλάει τα σκυλιά της.
Το ένστικτό μου λέει ότι κάτι δεν πάει καλά.
Δεν φιλάς στο στόμα αυτά τα σκυλάκια;
Πώς είναι δυνατόν αυτό;
Ύποπτο.
Η Μισέλ είπε όχι;
Κρατάς δύο σκυλιά σε απόσταση εκατοστών από το πρόσωπό σου.
Είναι θέμα υγιεινής, οπότε δεν με πολυνοιάζει.
Είσαι όντως σκυλομάνα;
Αυτό δεν είναι σπάσιμο πάγου, αυτό είναι σπάσιμο νεύρων.
"Συγχαρητήρια, ολοκληρώσατε το παιχνίδι!"
Να 'σαι καλά.
Πλάκα είχε! Μου άρεσε.
Πρέπει να τους γνωρίσω καλύτερα.
Κάποιοι από εσάς λέτε ψεματάρες.
Ευχαριστώ, Κύκλε.
Θα ήθελα να συζητήσω με τη νέα μου παρέα.
Νικ, έχεις δει το σόου. Ξέρεις τι πρέπει να πεις.
Κύκλε… σε παρακαλώ… άνοιξε… τη… Συνομιλία… του Κύκλου.
Ορίστε.
Ποιος θα μιλήσει πρώτος; Αν είναι ο Κάλβιν, ορμάω.
Κύκλε, μήνυμα. "Γεια, παιδιά. Φοβερό παιχνίδι!"
Ο Κάλβιν έστειλε πρώτος! Μα πώς το 'ξερα;
"Τι έχετε να πείτε για τις δηλώσεις που είδαμε;
Εγώ ξεκαρδίστηκα".
Κύκλε, μήνυμα.
"Ειλικρινά, το πιο σοκαριστικό στο παιχνίδι ήταν
ότι η Μισέλ δεν αφήνει αυτά τα δύο πανέμορφα σκυλάκια…"
"…να τη φιλούν στο στόμα".
-Τέλεια. -Κύκλε, μήνυμα.
"Νικ, γελάω! Φίλε, σκέφτηκα ακριβώς το ίδιο
για τη Μισέλ και τα δύο υπέροχα σκυλιά της".
Ωχ, όχι! Δεν θέλω να νομίσει η Μισέλ ότι κάνω κόμμα εναντίον της.
Θα πούμε επίσης
πόσο αηδιαστικό είναι αυτό το δέσιμο μεταξύ Κάλβιν και Νικ;
Κύκλε, μήνυμα. "Χα χα! Αυτό ακριβώς σκέφτηκα, Νικ.
Με αγάπη το λέω, Μισέλ, δεν μπορώ να ζήσω χωρίς σκυλίσια φιλιά". Αποστολή.
Μου τη λένε όλοι
επειδή δεν αφήνω τα σκυλιά μου να με φιλούν στο στόμα; Δεν έχετε ιδέα!
Τα σκυλιά γλείφουν τους κώλους τους!
Καημένη Μισέλ! Ωχ, όχι! Θα μπορούσα να την κάνω σύμμαχο!
Μήνυμα. "Τα λατρεύω τα χνουδωτά μωράκια μου. Δεν θέλω να παρεξηγηθώ.
Αλλά δεν θέλω να γλείφουν τον πισινό τους και μετά το πρόσωπό μου".
"#ΧνουδωτάΜωράκιαΓιαΠάντα".
Σωστό κι αυτό.
Ο Νικ είναι παίκτης.
Είναι αλαζόνας κι εγώ μισώ την αλαζονεία. Τη μισώ.
Μήνυμα. "Μισέλ, σε καταλαβαίνω. Θα έκανα τα πάντα για τον σκύλο μου.
Αλλά μετά από τη βόλτα του στην αυλή, όπου έχει γλείψει τα πάντα,
δεν χρειάζεται να δείξουμε με φιλί την αγάπη μας".
Λοιπόν, Κύκλε, μήνυμα.
"Χαίρομαι που σχεδόν όλοι έχουμε τις δικές μας χορευτικές φιγούρες.
#ΧορόςΤουΚύκλου".
-Αποστολή. -Αποστολή.
Σ' εμένα πήγαινε η σπόντα;
"Χαίρομαι που σχεδόν όλοι έχουμε τις δικές μας χορευτικές φιγούρες";
Ακόμα μια αναλαμπή από τη μάνατζερ των σόσιαλ μίντια της Έιβα.
Νιώθω ότι στοχοποιεί εμένα. Αισθάνομαι δακτυλοδεικτούμενη.
Κύκλε, μήνυμα. "Κέι, μη σκας, κορίτσι μου.
Θα το κάψουμε στην πίστα. Θα σου μάθω εγώ φιγούρες".
"#ΚορίτσιαΕνΔράσει".
Το 'ξερα! Θα γίνουμε κολλητές με τη Ρουξάνα!
"Η Συνομιλία του Κύκλου έκλεισε!"
Ήθελα να πω κι άλλα!
Τέλος πάντων.
Ήταν πολύ ενδιαφέρον.
Μετά το σπάσιμο του πάγου, οι παίκτες μας χαλαρώνουν,
ανακαλύπτουν τις κουζίνες τους, φτιάχνουν σνακ,
πίνουν από ασημένιο κολονάτο ποτήρι με δυο τεράστια ψεύτικα χέρια. Μάλιστα.
Ξέρετε, τα συνηθισμένα του Κύκλου.
Όσο κι αν δεν θέλω να σταματήσω αυτό το ανεπανάληπτο μπιτάκι,
νομίζω ότι ο Κύκλος έχει μια έκπληξη.
Ειδοποίηση;
Θεέ μου. Η καρδιά μου πάει να σπάσει.
Ας είναι κάτι καλό.
"Παίκτες, θα αξιολογήσετε ο ένας τον άλλο βάσει των πρώτων εντυπώσεων".
Τι εννοείς;
Αυτό είναι το παιχνίδι. Αυτό το παιχνίδι γουστάρω!
Το ήξερα ότι θα ερχόταν αυτή η στιγμή.
"Κατατάξτε τους συμπαίκτες σας…"
"…από τον πρώτο…"
"…ως τον έβδομο".
Τόσο σύντομα; Δεν νιώθω έτοιμη. Πρέπει να το σκεφτώ!
Θεέ μου. Τι κάνω τώρα;
"Πρώτη θέση, ο αγαπημένος σας".
"Έβδομη θέση, ο λιγότερο αγαπημένος σας".
Θα κατουρηθώ πάνω μου.
Κύκλε, άνοιξε την πρώτη μου αξιολόγηση.
Τον άκουσες, Κύκλε! Πάμε να ξεκινήσουμε τις αξιολογήσεις
συνοδεία νυχτερινού πλάνου και δραματικής μουσικής. Για πάμε!
Κύκλε, στην πρώτη θέση θα βάλω τον Νικ.
Αγορίνα μου.
Πιστεύω ότι ο Νικ θα με βάλει στην πρώτη θέση.
Νομίζω ότι υπάρχει ένα δέσιμο.
Στην πρώτη θέση θέλω να βάλω κάποιον
που αποκλείεται να με μπλοκάρει αν γίνει influencer.
Αυτή είναι η Έιβα.
Παίζει το παιχνίδι του φλερτ.
Δεν έχει εξελιχθεί πολύ ακόμα,
αλλά ξέρω ότι εκεί το πάει,
οπότε δεν θέλει να με ξεφορτωθεί ακόμα.
Κύκλε, βάλε την Άσλεϊ στην πρώτη θέση.
-Φάνηκε ταπεινή, γλυκιά και καλή. -Ναι.
Νομίζω τέτοιου είδους άνθρωποι μου τραβούν το ενδιαφέρον.
-Επίσης… -Σχημάτισα καλή εντύπωση για την Άσλεϊ.
Θα βάλω τη Ρουξάνα στην πρώτη θέση.
Δεν αποτελεί απειλή για μένα επειδή είναι σύζυγος και μαμά.
Νιώθω ότι μπορεί να είναι καλή σύμμαχος.
Κύκλε, σε παρακαλώ, βάλε την Κέι στην πρώτη θέση.
Έχουμε πολλές ομοιότητες.
Φαίνεται ειλικρινής, έτσι είμαι κι εγώ,
οπότε θέλω να τη βάλω στην πρώτη θέση.
Στην πρώτη θέση θα βάλω τη Μισέλ.
Δέθηκα μαζί της από την αρχή. Αν γίνει influencer, μπορεί να με σώσει.
Θα ήθελα να βάλω την Κέι στην πρώτη θέση.
Μοιάζουμε αρκετά,
είναι έξω καρδιά, φιλική και συμπαθητική.
Θα είναι πολύ καλή σύμμαχος. Σίγουρα.
Θα δώσω στην Κέι την πρώτη θέση. Νομίζω ότι είναι καλή και αστεία.
Είναι διαφορετική, αλλά έξυπνη, και δεν φοβάται να μιλήσει,
με κάνει να νιώθω ασφάλεια.
Νιώθω πως κάναμε καλή αρχή,
οπότε αν γίνει influencer, δεν πιστεύω ότι θα με μπλοκάρει.
Κύκλε, ας βάλουμε τον Κάλβιν δεύτερο.
Θα βάλω στην τρίτη θέση τον Νικ.
Νομίζω ότι έκανε πολύ καλή εντύπωση και θέλω να τον βάλω σε υψηλή θέση.
Νικ, είσαι στην τέταρτη θέση.
Νομίζω ότι μπορώ να δεθώ με τον Νικ. Επίσης, δεν θα διώξω αυτό το πρόσωπο.
Νομίζω πως αν τα πάμε καλά και μιλάμε και κατ' ιδίαν,
θα μου κάνει καλό.
Θα ήθελα να βάλω την Άσλεϊ στην πέμπτη θέση.
Κύκλε, βάλε τη Ρουξάνα στην έκτη θέση.
Η Μισέλ με τα υπέροχα σκυλιά της θα μπει στην έβδομη θέση.
Νομίζω ότι αυτά τα σκυλιά έχουν ως στόχο να μας παραπλανήσουν.
Η αλήθεια είναι ότι δεν είσαι η Μισέλ. Μάλλον είσαι ο Μάικλ.
Θα βάλω τον Νικ στην τελευταία θέση.
Μου φάνηκε πως ψάχνεται για κονέ από την πρώτη κιόλας κουβέντα.
Η ωραία σου εμφάνιση και η αλαζονεία σου δεν με ρίχνουν εμένα. Συγγνώμη.
Ελπίζω να κάνω λάθος και να είσαι το καλύτερο παιδί,
αλλά δεν το νομίζω.
Νομίζω ότι προσπάθησε να με στοχοποιήσει
πριν στη συνομιλία, οπότε, Κύκλε, θα βάλω την Έιβα στην τελευταία θέση.
Κύκλε, κλείδωσε την αξιολόγησή μου.
"Η αξιολόγηση ολοκληρώθηκε".
Θεέ μου! Νιώθω βρόμικος. Νιώθω ότι…
Μήπως υπέγραψα τη θανατική μου καταδίκη;
Είναι στα χέρια του Θεού. Νιώθω καλά.
#ΕλπίδεςΚαιΠροσευχές, σωστά;
Εντάξει.
Μετά την αξιολόγηση,
οι παίκτες μας μετατρέπουν τον Κύκλο σε τσίρκο,
κάνοντας μαγικά τρικ…
Δεν ξέρω καν αν θυμάμαι πώς λύνεται αυτό το πράγμα.
Κάποτε μπορούσα.
…ακροβατικά…
Πολύ καλά τα πήγα!
Κάτσε να δω αν μπορώ να το ρίξω.
…και παράτολμα κόλπα.
Στο μεταξύ, η Κέι ψήνεται για συζήτηση με τον σεφ Κάλβιν.
Λοιπόν, θέλω πολύ να μιλήσω στον Κάλβιν.
Θέλω να μιλήσουμε λίγο οι δυο μας.
Προσπαθώ να τον καταλάβω.
Φυσικά και μου κίνησε το ενδιαφέρον.
Τον βρίσκω πολύ ελκυστικό. Είναι σέξι.
Κύκλε, θέλω να ξεκινήσω συνομιλία με τον Κάλβιν.
"Πρόσκληση από την Κέι σε ιδιωτική συνομιλία".
Κύκλε, ξεκίνα ιδιωτική συνομιλία με την Κέι.
Είμαι ελεύθερος. Ελπίζω να είναι κι αυτή. Θα τα δώσω όλα. Είμαι έτοιμος.
Μήνυμα. "Καλώς τον αγαπημένο μου σεφ!
Φάτσα που κλείνει το μάτι και βγάζει γλώσσα.
Πώς νιώθεις για τη σημερινή αξιολόγηση;"
Είμαι ο μόνος σεφ, οπότε λογικό να είμαι ο αγαπημένος σου.
Κύκλε, μήνυμα. "Γεια σου, ηλιαχτίδα μου.
Κοπελιά, θα σου μαγειρέψω όποτε θες".
"Ανυπομονώ να μάθω το αποτέλεσμα της αξιολόγησης. Εσύ;"
Νομίζω ότι κάτι υπάρχει στον αέρα μεταξύ μας.
Μήνυμα. "Μ' αρέσει η ενέργειά σου.
Με αγχώνουν πολύ οι αξιολογήσεις". Αποστολή.
Χαίρομαι που της αρέσει η ενέργειά μου γιατί το παν είναι η χημεία.
Αφού, λοιπόν, θέλει φλερτάκι, θα το έχει.
Είπε ο τύπος χωρίς μπλουζάκι.
Μήνυμα. "Ενδιαφέρουσα η φωτογραφία σου, αναρωτιέμαι γιατί είναι ασπρόμαυρη
αφού είμαι σίγουρος ότι έχεις υπέροχο δέρμα".
"#ΜελανίνηΓιαΠάντα".
Μάλιστα.
Θέλω να μάθω τι σκέφτεται, γιατί νομίζω…
Αν πει ότι θέλει να ξεχωρίζει,
τότε ίσως είναι ο τύπος κοπέλας που ψάχνω.
Θέλω άτομα που ξεχωρίζουν και κάνουν δηλώσεις,
αυτή είναι τολμηρή δήλωση.
Μήνυμα. "Ήθελα να ξεχωρίσω λίγο παραπάνω
επειδή ήξερα ότι οι άλλοι θα έχουν έγχρωμες φωτογραφίες,
και μάλλον πέτυχε εφόσον με πρόσεξες.
Φάτσα με κόκκινα μάγουλα και το χέρι στο στόμα".
Αποστολή.
Ενδιαφέρον. Μ' αρέσει. Μήνυμα.
"Καταλαβαίνω γιατί θες να ξεχωρίζεις. Σίγουρα τα κατάφερες.
Δεν μπορώ να πω ψέματα. Κι εγώ το ίδιο έκανα με το παπιγιόν μου.
Είναι λυπηρό που έχω συλλογή με πάνω από 20 παπιγιόν".
Ουάου, είκοσι παπιγιόν.
Αρχίζουμε να ερχόμαστε κοντά.
Είμαι έτοιμη να συνάψω αυτήν τη συμμαχία.
Μήνυμα. "Δεκτό. Νιώθω ότι έχουμε πολλά κοινά
και θα ήθελα πολύ να σε στηρίζω στον Κύκλο".
"Μπορεί αυτό να είναι αμοιβαίο;"
Θέλει να κάνουμε συμμαχία.
Δεν ξέρω τι θα πει.
Μήπως το είπα πολύ νωρίς; Αλλά έτσι έχουν τα πράγματα.
Νιώθω ότι πρέπει να αλληλοϋποστηριχθούμε.
Γιατί όχι; Δεν βλάπτει να έχεις κάποιον να σε στηρίζει εδώ μέσα.
Μήνυμα. "Εννοείται! Θαυμαστικό. Έχουμε πολλά κοινά
και σίγουρα θα σε στηρίξω στο μέλλον. Μην ανησυχείς".
"Θέλω να σε γνωρίσω καλύτερα και τα λέμε σύντομα. #Το'Χουμε".
Σίγουρα θα έχω την Κέι από κοντά.
Νομίζω ότι θα κάνουμε πολύ καλή ομάδα, αλλά συνεχίζω να είμαι συγκεντρωμένη.
Εντάξει, Κέι. Καλά το πας.
Ξέρεις ποιος άλλος είναι συγκεντρωμένος;
Ο Νικ, καθώς μπαίνει πιο βαθιά στον Κύβο του Ρούμπικ.
Επιτέλους!
-Ειδοποίηση! -Ειδοποίηση! Θεέ μου!
-Θεέ μου! Άντε, έλα εδώ! -Έρχομαι.
"Η αξιολόγηση ολοκληρώθηκε".
Μη μου ζουλάς το χέρι.
Δεν μπορώ.
Η καρδιά μου χτυπάει σαν τρελή. Νομίζω ότι την ακούω.
Θεέ μου! Αρχίζουμε!
Όγδοη θέση! Ας μην είμαι εγώ.
Θεέ μου!
Κύκλε, μη μου κάνεις καμιά στραβή. Ας μην είμαι όγδοος.
Δεν θέλω καν να βλέπω.
Θεέ μου!
Είναι…
Όχι! Το ήξερα.
Δεν μου έδωσαν καμιά ευκαιρία.
Τι;
Αποκλείεται! Δεν παίζει… Η Μισέλ είναι στην όγδοη θέση;
Δεν είμαι τελευταίος!
Αχ, ρε Μισέλ!
Μισέλ, τα σκυλιά φταίνε. Φταίει που δεν φιλάς τα σκυλιά.
Έβδομη θέση.
Μάλιστα. Ας μην είμαι εγώ.
Μου ζουλάς πάρα πολύ το χέρι, και φοράω και δαχτυλίδια.
Θα σου σπάσω τα χέρια.
Εγώ είμαι στην έβδομη θέση;
Γιατί είμαι στις τελευταίες θέσεις;
Ντάνιελ, κόλλα πέντε! Ναι, μωρή!
Καθόλου δεν μου άρεσε αυτό. Εντάξει, δεν είμαι όγδοη, αλλά έβδομη;
Δεν το περίμενα αυτό.
Πώς γίνεται να τη βάλατε στην έβδομη θέση; Δεν καταλαβαίνω.
Σοβαρά τώρα;
Ουάου.
Έκτη θέση.
Ούτε στην έκτη θέση θέλω να 'μαι.
Ποιος είναι;
Ωχ, όχι! Εσύ είσαι έκτη.
Δεν είναι πολύ καλό αυτό.
-Εντάξει. -Μάλιστα.
Πρέπει να το δουλέψουμε.
Έχουμε δύο να κονταροχτυπιούνται στην τέταρτη θέση.
Αν είμαι τέταρτη, είμαι εντάξει. Η τρίτη ή η τέταρτη θέση είναι μια χαρά.
Με την ησυχία σου. Δεν πεθαίνω κι από το άγχος μου.
Μάλιστα. Νιώθω ικανοποιημένος μ' αυτό. Είμαι εντάξει.
Μια χαρά είναι η τέταρτη θέση με τον Νικ. Μ' αρέσεις, Νικ.
Ο Κύκλος προσπαθεί να μας τα φτιάξει.
Εντάξει, το δέχομαι! Ισοπαλία με την Άσλεϊ.
Ισοπαλία στην τέταρτη θέση. Τέλεια.
Τι; Πώς διάολο κατέληξε ο Νικ ισόπαλος στην τέταρτη θέση;
Άρα, μένω εγώ, ο Κάλβιν και ο Ντάνιελ.
Έλα. Ποιος είναι μετά;
Τρίτη θέση.
Ποιος έχει τη δύναμη;
Γιατί αν η Κέι έχει τη δύναμη, είμαι εντάξει.
Θεέ μου! Πώς βγήκα τρίτος;
Να πάρει. Δεν μπορούμε να αλλάξουμε θέσεις; Η δικιά μου δεν μ' αρέσει.
Είμαι στους δύο πρώτους.
Ρε φίλε! Θεέ μου! Αυτό σημαίνει ότι είμαι πρώτη ή δεύτερη.
Τα πράγματα πάνε καλά για μένα.
Πρώτη ή δεύτερη; Δεν το πιστεύω!
Έχω τρελαθεί, Κύκλε.
Ο Κάλβιν θα είναι πρώτος. Όλοι συμπαθούν τον Κάλβιν.
Προσεύχομαι να είμαι δεύτερος.
Δεν θέλω το στίγμα της πρώτης θέσης.
Τι λες τώρα!
Δέχομαι τη δεύτερη θέση! Δώσε μου το μπλε "νι".
Αν θέλετε να με κάνετε influencer, μια χαρά, κανένα πρόβλημα.
Αυτό είναι, παιδιά, η δημοφιλία στα καλύτερά της.
Δεν μπορώ να ηρεμήσω. Νιώθω ότι θέλω να χοροπηδήξω.
Απίστευτο. Κι εγώ είμαι τελευταία.
Θέλω να ευχαριστήσω όσους με πίστεψαν.
Έφτασα στην κορυφή. Είμαι κατενθουσιασμένη.
Τι φάση;
Ειδοποίηση!
Κι άλλη ειδοποίηση;
Τι έγινε, Κύκλε;
Θεέ μου! Πες μου καλά νέα!
-"Ως η πιο… -"…δημοφιλής παίκτρια…"
"…η Κέι είναι…"
"…η μόνη influencer".
-Τέλεια, κοπελιά. -Ουάου. Τυχερή η Κέι.
Θα ήθελα πολύ να είμαι στη θέση της.
Μόνη μου είμαι;
Θεέ μου. Νιώθω πολλή πίεση!
Είμαι μια χαρά μ' αυτό. Ας αποφασίσει αυτή.
Είπαμε ότι θα στηρίζουμε ο ένας τον άλλο.
Οπότε, όλα άψογα.
"Κέι, πρέπει να επιλέξεις μόνη τον παίκτη που θα μπλοκαριστεί από τον Κύκλο".
Θεέ μου!
Πολύ κουλό!
Θεέ μου! Θα πάθω κήλη. Κυριολεκτικά θα πάθω κήλη, γαμώτο μου!
Τι λες;
Έλα, Κέι.
Λοιπόν, για να δούμε.
Θα μπορούσα να μπλοκάρω τον Κάλβιν
δεδομένου ότι
είναι ένας κορυφαίος παίκτης για τον οποίο πρέπει να ανησυχώ.
Αλλά μόλις συμμαχήσαμε,
οπότε δεν αισθάνομαι ότι πρέπει να με ανησυχεί.
Τη Ρουξάνα θα μπορούσα να την κρατήσω
γιατί θεωρώ ότι θα μπορούσαμε να δημιουργήσουμε μια καλή συμμαχία.
Δεν τη γνωρίζω αρκετά καλά
για να ξέρω τι θα καθορίσει την επιλογή της.
Εντάξει. Γιατί να θέλει η Κέι να μπλοκάρει τον Νικ;
Δεν ξέρω.
Τον Νικ θα μπορούσα να τον μπλοκάρω
γιατί αυτήν τη στιγμή νιώθω ότι αποτελεί μεγάλο ανταγωνιστή μου.
Η Έιβα έχω την αίσθηση ότι χρησιμοποιεί ψεύτικο προφίλ.
Μου δίνει την εντύπωση ότι δεν είναι αληθινή.
Δεν είμαι ικανοποιημένη με την έκτη θέση, αλλά από την άλλη, νιώθω
ότι αυτήν τη στιγμή δεν έχει καμία σημασία.
Ξέρω. Δεν έχει σημασία γιατί οποιοσδήποτε μπορεί να μπλοκαριστεί.
Η μαμά Μισέλ.
Μου άρεσε πόσο αληθινό ήταν το σχόλιό της για τα σκυλιά
και επίσης δεν τη θεωρώ μεγάλη απειλή για μένα.
Κέι, νιώσε τον αέρα του Νότου που αποπνέω. Μη με διώξεις.
Σίγουρα θα κρατήσω την Άσλεϊ.
Κέι, αν θες να 'μαστε οκέι, κάνε το σωστό.
Μην μπλοκάρεις τη φιλενάδα σου.
Όσον αφορά τον Ντάνιελ,
δεν του δόθηκε ακόμα η ευκαιρία
να μου μιλήσει, να μου πει οτιδήποτε.
Πρέπει να με συμπαθεί. Δεν γίνεται αλλιώς. Γίνεται να λες σε κάποιον
ότι είναι ξεκαρδιστικός και μετά να τον μπλοκάρεις;
Δεν το πιστεύω αυτό που κάνω.
Πρέπει να γίνει.
"Η μόνη influencer, η Κέι, αποφάσισε".
Θα κάνω εμετό.
Θα απογοητευτώ πολύ αν είμαι εγώ.
Θεέ μου. Είμαστε όλοι εδώ με την Κέι.
Είναι σαν να βλέπω ένα κακό θρίλερ.
Δεν μπορώ να βλέπω. Θεέ μου.
Μήνυμα. "Νομίζω πως έχω πάρει την απόφασή μου.
Ήταν πολύ δύσκολο
γιατί δεν είχα την ευκαιρία να σας γνωρίσω όλους. Ωστόσο…"
"…πιστεύω ότι ο παίκτης αυτός δεν είναι αυτός που λέει ότι είναι".
Τίνος τις ελπίδες και τα όνειρα θα καταστρέψεις σήμερα;
"Ο παίκτης που αποφάσισα να μπλοκάρω είναι…"
Έλα!
Θα κλάψω.
Δεν είμαι έτοιμη να φύγω, πρέπει να συνεχίσω.
Σε παρακαλώ! Εγώ είμαι αληθινός.
ΚΕΪ ΕΪΒΑ
-Θεέ μου! -Ουάου.
Η Έιβα! Ναι!
Γαμώτο!
Έιβα, λυπάμαι που φεύγεις.
Θα φλερτάραμε ασύστολα. Το ένιωθα.
Ευχαριστώ, Θεέ μου!
Ειλικρινά, ήταν πολύ δύσκολο
επειδή δεν θέλω να μπλοκάρω κανέναν.
Από το βιογραφικό της, τη φωτογραφία της, τα όσα είπε στη συνομιλία, ένιωσα
ότι κάτι δεν πάει καλά.
ΜΠΛΟΚΑΡΙΣΤΗΚΕΣ
-Κι όμως, Κέι, λέει αλήθεια. -Δεν έλεγα ψέματα.
Απλώς έχει και παρέα.
Πάω να μαζέψω τα πράγματά μου.
Η Έιβα, που είναι η Έιβα και η αδερφή της η Σανέλ,
είναι η πρώτη που μπλοκαρίστηκε.
Αλλά όπως συμβαίνει στον Κύκλο, το ταξίδι της δεν τελείωσε ακόμα.
Ειδοποίηση!
-Έιβα, ειδοποίηση! Έλα γρήγορα. -Εντάξει.
Κύκλε, γιατί μου το κάνεις αυτό;
Έλα τώρα. Τι έγινε πάλι;
"Πριν αποχωρήσει η Έιβα…"
"…μπορεί να συναντήσει έναν παίκτη".
Όχι.
Χρυσό μου! Είμαι σίγουρη ότι θα πάει στην Κέι.
Μπορούμε να πάμε στην Κέι
για να της αποδείξουμε ότι είσαι αυτή που είπες ότι είσαι.
"Η Έιβα πάει να συναντήσει κάποιον παίκτη".
Κλειδώστε την πόρτα!
Θα κάτσω εδώ και θα πω "Γεια χαρά, Έιβα".
Αν θέλει να έρθει να με δει, θα την καλωσορίσω.
Θα ήθελα να μάθω αν είχε ψεύτικο προφίλ,
κι αν δεν είχε, θα ήθελα να τη γνωρίσω
γιατί… ρε φίλε!
-Γεια σου, Κέι! -Τι λέει, Κέι;
-Τι; -Μάλιστα.
-Αυτό δεν είναι το διαμέρισμα της Κέι. -Όχι, δεν είναι.
Μάλιστα.
Τι συμβαίνει;
-Καλά, ας κάτσουμε. -Ναι.
Τι τρέχει;
"Έιβα, είσαι η πρώτη που μπλοκαρίστηκε από τον Κύκλο".
Ευχαριστούμε. Ναι.
-Ξέρουμε ότι μπλοκαριστήκαμε. -Ναι, το ξέρουμε.
Πόσο ακόμα θα μας το χτυπάτε;
"Ωστόσο, ο Κύκλος σού δίνει μια δεύτερη ευκαιρία".
Τι;
-Ωραία. -Όντως;
Δεν ξέρω τι να πω.
Τι σημαίνει αυτό; Τι θα πει "μια δεύτερη ευκαιρία";
"Για να παραμείνεις στο παιχνίδι, πρέπει να διαπράξεις κλοπή ταυτότητας".
Ωχ, όχι!
"Πρέπει να αντιγράψεις πιστά έναν συμπαίκτη σου".
Έχω μπερδευτεί πολύ.
"Πρέπει να αντιγράψεις πιστά έναν συμπαίκτη σου".
Θα έχουμε ψεύτικο προφίλ;
Αυτό σημαίνει ότι μπορούμε να επιστρέψουμε. Γυρνάμε πίσω.
Θεέ μου!
Υποτιτλισμός: Δέσποινα Πασσαλή